ส่องรายได้ค่ายมือถือในยุคไวรัสร้าย
ผู้สื่อข่าวรายงานว่า ผลประกอบการไตรมาส 1 ปีนี้ ที่ 3 ค่ายมือถือต้องรับมือกับโควิด-19 พบว่า รายได้ต่อเลขหมาย (ARPU) เฉลี่ยของบริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทคอยู่ในระดับสูงสุดที่เลขหมายละ 258 บาท บริษัทแอดวานซ์ อินโฟร์ เซอร์วิส จำกัด (มหาชน) หรือเอไอเอส ที่ 242 บาท บริษัททรู คอร์ปอเรชั่น จำกัด (มหาชน) 213 บาท โดยทรูเป็นผู้ให้บริการรายเดียวที่รายได้ต่อเลขหมายขยับเพิ่มขึ้นต่อเนื่อง โดย ดีแทค ซึ่งมี ARPU สูงที่สุด มีฐานลูกค้าน้อยที่สุดที่ 19.6 ล้านราย (ณ สิ้นเดือน มี.ค.) และรายได้ต่อเลขหมายที่ 258 บาท ปรับลดลงจากเฉลี่ย 267 บาทในไตรมาส 4 ปี 2562 และ 247 บาทในไตรมาสเดียวกันของปี 2562 โดยไตรมาส 1 ปีนี้ ดีแทคมีรายได้ 20075 ล้านบาท ลดลง 6.3% เมื่อเทียบกับไตรมาส 4 ปีก่อน มีกำไร 1500 ล้านบาท เพิ่มขึ้น 89%เอไอเอส มี ARPU ไตรมาส 1 ปีนี้ เฉลี่ยเลขหมายละ 242 บาท ลดลงจาก 252 บาทในไตรมาส 4 ปี 2562 และลดลงจาก 246 บาทในไตรมาสเดียวกันของปี 2562 มีฐานลูกค้ามากที่สุดที่ 41.1 ล้านราย โดยไตรมาส 1 ปีนี้ เอไอเอสมีรายได้รวม 42845 ล้านบาท ลดลง 12% เมื่อเทียบกับไตรมาส 4 ของปีก่อน มีกำไร 7004 ล้านบาท ลดลง 0.9% ขณะที่ ทรู มี ARPU เฉลี่ยที่ 213 บาท เพิ่มขึ้นจาก 209 บาทในไตรมาส 4 ปี 2562 และ 205 บาทในไตรมาสเดียวกันของปีก่อน เป็นมือถือค่ายเดียวที่ทำรายได้ เพิ่มขึ้นต่อเนื่อง ด้วยจำนวนฐานลูกค้า 30.3 ล้านราย โดยไตรมาส 1ทรูขาดทุน 161.17 ล้านบาท ลดลง 110% จากช่วึงเดียวกันปีก่อนที่มีกำไร 1508 ล้านบาท เพราะการปรับใช้มาตรฐานบัญชี TFRS 16 หากไม่รวมผลกระทบดังกล่าวจะมีกำไร 48 ล้านบาท.
ผลประกอบการไตรมาส 1 ปีนี้ ที่ 3 ค่ายมือถือต้องรับมือกับโควิด-19 พบว่า รายได้ต่อเลขหมาย (ARPU) เฉลี่ย
ค่ายมือถือ,ผลประกอบการ,ดีแทค,เอไอเอส,ทรู,โควิด-19,ข่าววันนี้